# REGLUGERÐ

## um breytingu á reglugerð nr. 676/2015 um menntun, þjálfun og atvinnuréttindi farmanna

Við 13. gr bætist ný málsgrein sem er svohljóðandi: „Við notkun herma við menntun, þjálfun eða mat á hæfni skal leiðbeinandi, eftirlitsmaður eða matsmaður sem stýrir eða hefur umsjón með menntun, þjálfun eða hæfnismati hafa fengið viðeigandi leiðbeiningar um kennslutækni í notkun herma og hafa hagnýta reynslu í meðferð þeirrar gerðar hermis sem er notuð. Enn fremur skal matsmaður við hæfnismat með hermi hafa öðlast hagnýta reynslu við mat með þeirri gerð hermis sem um ræðir undir efirliti reynds matsmanns og með fullnægjandi árangri að mati hans.“

Við 7. gr. bætist nýr töluliður, 8. töluliður, svohljóðandi: „Samgöngustofa skal senda Eftirlitsstofnun EFTA upplýsingar um þau skilyrði sem gilda um strandsiglingar samkvæmt þessari reglugerð og viðaukum hennar, þ.m.t. skilgreiningu á strandsiglingum og kröfur um menntun og þjálfun til slíkra siglinga.“

Eftirandi breytingar verða á skýringum við I. töflu III viðauka við reglugerðina:

Skýring 2) undir liðnum siglingatími fellur brott.

b- liður 1. mgr. skýringar 7 orðast svo: „a.m.k. 36 mánuðum.“

Eftirfarandi breytingar verða á skýringum við II. töflu III viðauka við reglugerðina:

Í b-lið skýringar 5 undir siglingatími falla orðin „eða nám til sveinsprófs í rafvirkjun“ á brott.

c-liður skýringar 5 undir siglingatími orðast svo: „a.m.k 6 mánaða siglingatíma af tilskildum siglingatíma undir leiðsögn yfirvélstjóra eða hæfs vélstjóra.“

á eftir orðinu „siglingatími“ í a lið skýringar 6 undir siglingatími komi orðin „a.m.k. 6 mánuðir og“

Reglugerð þessi er sett samkvæmt 17. gr. laga nr. 76/2001, um áhafnir íslenskra farþegaskipa og flutningaskipa, með síðari breytingum, og öðlast þegar gildi.